Ekološka organizacija Time's Up! na Manhattanu promovira bicikle
Organizacija Time's Up nudi besplatne tečajeve o popravcima bicikla koje drži mehaničar dragovoljac Mark Simpson
Kako automobili, taksiji, kamioni i druga motorna vozila svakodnevno sve više začepljuju ulice New Yorka, isto tako sve veći broj stanovnika najvećeg američkog grada koristi - bicikle. Kažu to je dobro za njihovo zdravlje, smanjuje zagađivanje njihova grada i dobro je za cijeli planet. Adam Philips javlja o jednoj ekološkoj organizaciji koja promiče biciklizam kao način da se cijele godine štiti okoliš. Do devet sati navečer većina Newyorčana je napustila središte grada i otišla svojim domovima, međutim, trošno sjedište ekološke organizacije u donjem dijelu Manhattana vrvi od biciklističkih entuzijasta i urbanih ekologa. Za dragovoljku ove organizacije Wendy Brauer te dvije skupine ljudi dobro se upotpunjuju. "Nalazimo se uistinu na prekretnoj točki za sve gradove kako se povećava svijest o klimatskim promjenama, a tu mnogo toga ovisi o našem odabiru načina transporta. Svima nam trebaju bicikli kako bi naši gradovi bili "zeleniji". Bicikli ne koriste gorivo. Tako da ne ispuštaju ništa u atmosferu. Jeftini su. Pouzdani. Zabavni. Zdravi. Bicikli dugo traju, a popravljati ih možete sami" - kaže Wendy Bauer. Organizacija nudi besplatne tečajeve o popravcima bicikla koje drži mehaničar dragovoljac Mark Simpson. On kaže da je samodostatnost jedna od "zelenih" vrijednosti: "Ako se sam mogu prevesti na posao i s posla, onda se ne oslanjam na naftno gorivo za autobus ili automobil. Ne oslanjam se na električnu energiju koja pokreće podzemnu željeznicu. I što više ljudi imamo na biciklima umjesto u automobilima, to će biti bolje za naš okoliš. To je daleko ugodnije." Bicikli su već vrlo popularno prijevozno sredstvo u mnogim gradovima svijeta – od Kopenhagena preko Lagosa, pa do Pekinga. Aktivisti kažu da će biti prilično lako uvjeriti Newyorčane da se popnu na bicikl. Grad je ravan i zbijen a sami Newyorčani već koriste sustave masovnog transporta više od građana bilo kojeg drugog američkog grada. Voziti se na biciklu u Velikoj jabuci, kako još zovu New York, može vam uštedjeti i vrijeme, napominje Mark Simpson, koji navodi rad jedne sestrinske ekološke organizacije koja se zove Svake godine prirede utrku u kojoj tri osobe kreću s jedne točke u Brooklynu, jedna ide biciklom, druga podzemnom željeznicom, a treća automobilom. Njihov je cilj da stignu do svog radnog mjesta na Manhattanu. Posljednje četiri godine pobjeđivao je uvijek biciklist i to za 10 do 15 minuta" - kaže Mark Simpson. Međutim, unatoč prednostima, većina Newyorčana ipak ne vozi bicikle redovito, već samo u rekreativne svrhe. organizira i mnogo grupnih vožnji biciklom koje promiču ekološke prioritete ove organizacije. Krajem ovog mjeseca članovi i pristaše odvest će se na biciklima, odjeveni u kupaće kostime i ronilačka odijela, do lokacije na Manhattanu za koju klimatolozi predviđaju da će jednog dana biti pod vodom, kao rezultat globalnog zatopljavanja.